Nyeste Skilderie af Kiøbenhavn, 1813-10-05
Hr. Litteratus Blok Tøxen har udgivet to meget nyttige Tabeller til Oversigt og Beskrivelser, over Grundeiendomme med og uden Jorder, til Brug for vedkommende Eiere, Sælgere, Mellem handlere og Kjøbere, som ville vide hvad de eie, sælge, anvise, bereise og kjøbe. De sælges hos Forfatteren i Compagniestræde No. 57, 1ste Sahl, for 4 Rbsk. S. V. Til Hr. Pastor Rønnes Afhandling om Berberisser (see Skilderiet Nr. 71), have Udgiverne af Handelstidenden føiet følgende interessante bemærkninger: "Det er mærkeligt, at ikke blot her i Landet er ført Anke mod Berbarisser, til forskjellige Tider, men ligeledes i Tydskland, i Frankrige, og især i Engelland. Naar en saadan bemærkning har været almindelig i flere Lande og til forskjellige Tider, da pleier dog Noget at ligge til Grund for samme, skulde det end ikke være nøie bemærket af Jagttageren eller rigtig fremsat af Forklareren. Derimod kan det heller ikke nægtes, at der ere lige saa mange og lige saa nøiagtige Undersøgelser, der bevidne Berberishækkernes aldeles Uskadelighed. Ved at sammenligne disse, ledes man da til at antage, at det ikke er Berverissernes Uddunstning, eller andre i deres Natur liggende Egenskaber, der gjøre dem skadelige, om endog tilfældige Aarsager kunde gjøre dem mistænkelige, for at frembringe eller at forøge den omtalte Skade. - Alle de, der nøiere have opgivet, hvori Berberissernes Skadelighed skulde bestaae, ere enige i, at beskylde dem for at bevirke den saakaldte Rust, der de sorte Pletter paa Kornets Straae, der ere saa almindelige her i Landet; der gjøre Halmen skjor og svag, Vipperne svange og golde. - Den berømte Sir Joseph Banks har ved mikroskopisk Undersøgelse af disse Pletter, hvilke letteligen kunne gjentages, beviist, at de bestaae af en Mængde smaae Svampe, der voxe paa Straaet under dets yderste Bedækning (Epidermis), hvilken brister ved deres Fremvært, hvorefter Svampene kunne kaste deres Frøe, og saaledes formere sig i det Uendelige. Om Aarsagerne, der befordre disse smaae Cryptogamisters Triven og Udbredelse, skal der handles en anden Gang; de ere for almindelige, til at de nogensinde kunne tilskrives Berberisserne eller noget andet Træ Men om ikke Berberistræernes Nærhed undervisse Omstændigheder ogsaa kunde bidrage dertil, det vilblive Spørgsmaalet, der ved nøiere Undersøgelser maa afgjøres. Hvem der har undersøgt disse Buskes Væxt, vil have kundet bemærke, at der er visse Aaringer, hvor en Mængde af deres Blade, endog undertiden deres Frugt, er fuld af gule Pletter. Ved nøiere Undersøgelse af disse findes, at de ligeledes bestaae af en Mængde smaae Svampe, Ver, paa Farven nær, ligne de foranførte, der udgjøre Rusten paa Kornets Straae, saa det fortjener en nærmere Undersøgelse, om de ikke kunde være netop af samme Slags. J saa Tilfælde kunde det letteligen forklares, hvorledes disse, befængede med denne Snylteplante, kunde besmitte det nærved staaende Korn, og derved udbrede Ødelæggelsen. Da disse gule Pletter ikke findes paa alle Berberisser, heller ikke indfinde sig hvert Aar i lige Mængde, ja ofte aldeles ikke ere at finde, saa kunde de hidtil bekiendte Erfaringer ret vel forenes derhen, at Berberisserne ikke paa alle Steder ere, at de heller ikke i alle Aaringer kunne udbrede Rust, men at de alligevel ere mistænkelige for at befordre og udbrede Ødelæggelsen, hvor udvortes Omstændigheder sammenvirke til denne skadelige Spylteplantes Væxt, saavel paa Berberissernes Blade, som paa Kornets Straae.